text: мерей (2007 жылға дейін қазақ кср-нің 50 жылдығы) алматы облысы қарасай ауданы, ұмтыл ауылдық округі құрамындағы ауыл. аудан орталығы қаскелең қаласынан солтүстікке қарай 19 км-дей жерде, қаскелең өзенінің оң жағалауында, әр түрлі астық тұқымдас шөптесін өскен тау алдының шөлейт белдемінде орналасқан. 1999 жылы тұрғындар саны 1573 адам (758 ер адам және 815 әйел адам) болса, 2009 жылы 1540 адамды (729 ер адам және 811 әйел адам) құрады. іргесі құс өсіретін қазақ аймақтық тәжірибе стансасы ретінде қаланған. оның негізінде 1997 жылдан ауылда жшс және бірнеше шаруа қожалықтары құрылды. орта мектеп, кітапхана, фельдшер пункт, т.б. мекемелер бар. тұрғындары басқа елді мекендермен автомобиль жолы аркылы қатынасады.